 Jenesis 24  Ugbu a Ebreham emeela agadi, ọ gamiwokwa nafọ ndụ; Jehova gọzikwara Ebreham nihe niile.Ebreham wee gwa onye na-ejere ya ozi, bụ onye kasị mee okenye nezinụlọ ya, onye na-elekọta ihe niile o nwere, sị: Biko, tinye aka gị nokpuru apata ụkwụ m,nihi na m ga-eme ka i jiri Jehova, bụ Chineke nke eluigwe na Chineke nke ụwa, ṅụọrọ m iyi na ị gaghị esi netiti ndị inyom Ke, bụ ndị m bi netiti ha, lụtara nwa m nwoke nwaanyị,kama ị ga-aga nobodo m, gakwuru ndị ikwu m, ị ga-alụtakwara nwa m nwoke, bụ Aịzik, nwaanyị.Otú ọ dị, onye ahụ na-ejere ya ozi jụrụ ya: Ọ bụrụkwanụ na nwaanyị ahụ achọghị iso m bịa nala a? M ga-akpọghachi nwa gị nwoke nala ahụ i si pụta?Ebreham wee sị ya: Lezie anya ka ị ghara ịkpọghachi nwa m nwoke nebe ahụ.Jehova bụ Chineke nke eluigwe, onye si nụlọ nna m, sikwa nala ndị ikwu m kpọrọ m, onye gwakwara m okwu ma ṅụọrọ m iyi, sị, Ọ bụ mkpụrụ gị ka m ga-enye ala a, ya onwe ya ga-eziga mmụọ ozi ya ibutere gị ụzọ, ị ga-alụtakwara nwa m nwoke nwaanyị nebe ahụ.Ma ọ bụrụ na nwaanyị ahụ ekweghị iso gị bịa, gị onwe gị kwa ga-enwere onwe gị niyi a ị ṅụụrụ m. Ma akpọghachila nwa m nwoke nebe ahụ.Onye ahụ na-ejere ya ozi wee tinye aka ya nokpuru apata ụkwụ Ebreham nna ya ukwu wee ṅụọrọ ya iyi nihe a.Onye ahụ na-ejere ya ozi wee chịrị kamel iri nime kamel nna ya ukwu na ụdị ihe ọma ọ bụla nna ya ukwu nwere gawa. O wee bilie gawa Mesopotemia wee ruo nobodo Nehọ.Nikpeazụ, o mere ka kamel ya makpuru nakụkụ otu olulu mmiri dị ná mpụga obodo ahụ nihe dị ka oge mgbede, nihe dị ka mgbe ụmụ nwaanyị na-esere mmiri ji apụtakarị.O wee sị: Jehova bụ Chineke nna m ukwu Ebreham, biko, mee ka nke a mee nihu m taa, gosikwa nna m ukwu Ebreham obiọma.Lee, m guzo notu isi mmiri, ụmụ agbọghọ ndị obodo a na-apụtakwa isere mmiri.Ihe ga-emekwa bụ na nwa agbọghọ nke m ga-asị, Biko, butuo ite mmiri gị ka m ṅụrụtụ mmiri, onye ga-asịkwa m, Ṅụọ, m ga-enyekwa kamel gị mmiri, ọ bụ onye a ka ị ga-enye ohu gị, bụ Aịzik; ka m jiri nke a mara na i gosiwo nna m ukwu ịhụya na-adịgide adịgide.O wee ruo na tupu ya ekwuchaa okwu ahụ, leekwa Ribeka ka ọ na-apụta, bụ onye a mụụrụ Betuel nwa Milka bụ nwunye Nehọ, nwanne Ebreham, o bukwa ite mmiri ya nubu.Nwa agbọghọ ahụ mara mma nke ukwuu, ọ bụ nwa agbọghọ na-amaghị nwoke, ọ dịghị nwoke ya na ya nweworo mmekọahụ; o wee gbadaa nisi mmiri ahụ wee malite ịgbanye mmiri nite mmiri ya, e mesịa, ọ gbagotere.Onye ahụ na-eje ozi gbakwuuru ya ozugbo wee sị ya: Biko, ka m ṅụrụtụ mmiri nite gị.O wee sị: Ṅụọ, onyenwe m. O wee butuo ite ya ọsọ ọsọ buru ya naka bunye ya ka ọ ṅụọ.Mgbe o nyesịrị ya mmiri ya aṅụọ, ọ sịrị ya: M ga-esetakwara kamel gị mmiri ruo mgbe ha ṅụjuru afọ.O wee wụnye mmiri dị nite ya ọsọ ọsọ nihe anụ ụlọ ji aṅụ mmiri ma gbaga ugboro ugboro nolulu mmiri ahụ iseta mmiri, o wee na-esetara kamel ya niile mmiri.Ka ihe a na-eme, nwoke a nọ na-ele ya anya nijuanya, gba nkịtị ka ọ mara ma Jehova ò mewo ka njem ya gaa nke ọma ma ọ bụ na o meghị.O wee ruo na mgbe kamel ndị ahụ ṅụsịrị mmiri, nwoke ahụ wepụtara ọla imi e ji ọlaedo mee nke dị ọkara shekel nịdị arọ na ọla aka abụọ, ịdị arọ ha dị shekel ọlaedo iri,o wee sị ya: Ị bụ nwa onye? Biko, gwa m. Ò nwere ebe anyị ga-arahụ nụlọ nna gị?O wee sị ya: Abụ m ada Betuel nwa Milka, onye ọ mụụrụ Nehọ.O wee gwakwa ya, sị: Anyị nwere ma okporo ọka ma nri anụ dị ukwuu, nweekwa ebe unu ga-arahụ.Nwoke ahụ wee hulata kpọọ isiala nihu Jehovawee sị: Ka Jehova bụ Chineke nke nna m ukwu Ebreham bụrụ onye a gọziri agọzi, bụ onye na-akwụsịghị igosi obiọma ya na ikwesị ntụkwasị obi ya nahụ nna m ukwu. Anọ m na njem, Jehova wee durute m nụlọ ụmụnne nna m ukwu.Nwa agbọghọ ahụ wee gbara ọsọ gaa kọọrọ ezinụlọ nne ya ihe ndị a.Ribeka nwere nwanne nwoke, aha ya bụ Leban. Leban wee gbara ọsọ gawa nebe nwoke ahụ nọ, ná mpụga obodo, nisi mmiri ahụ.O wee ruo na mgbe ọ hụrụ ọla imi ahụ nakwa ọla aka ahụ nwanne ya nwaanyị gba naka, mgbe ọ nụkwara ihe Ribeka nwanne ya nwaanyị kwuru, sị: Lekwa lekwa ihe nwoke ahụ gwara m, o wee bịakwute nwoke ahụ, ma, lee, ọ nọ nebe ahụ, o guzo nakụkụ kamel ndị ahụ nisi mmiri ahụ.Ozugbo ahụ, ọ sịrị: Bịa, gị onye Jehova gọziri agọzi. Gịnị mere i ji guzoro nèzí ebe a, ebe mụ onwe m kwadebeworo ụlọ na ebe kamel ndị a ga-anọ?Nwoke ahụ wee bata nụlọ, o wee tọpụ kamel ndị ahụ ihe e kere ha, wee nye kamel ndị ahụ okporo ọka na nri anụ, kutekwa mmiri ya na ndị ikom ya na ha so ga-eji saa ụkwụ.E wee bupụtara ya ihe oriri, ma ọ sịrị: Agaghị m eri ihe ruo mgbe m kwuru ihe mere m ji bịa. O wee sị ya: Kwuwe!O wee gaa nihu ịsị: Abụ m onye na-ejere Ebreham ozi.Jehova agọziwo nna m ukwu nke ukwuu nihi na o mere ka ọ na-abawanye ụba, na-enyekwa ya atụrụ na ehi na ọlaọcha na ọlaedo na ndị ikom na-eje ozi na ndị inyom na-eje ozi na kamel na ịnyịnya ibu.Sera nwunye nna m ukwu mụụrụ nna m ukwu nwa nwoke mgbe o meworo agadi; ọ ga-enyekwa ya ihe niile o nwere.Ya mere, nna m ukwu mere ka m ṅụọ iyi, sị, Esila netiti ndị inyom Ke, bụ ndị m bi nala ha, lụtara nwa m nwoke nwaanyị.Ee e, kama ị ga-aga nụlọ nna m, nezinụlọ m, lụtara nwa m nwoke nwaanyị.Ma m sịrị nna m ukwu, Ọ bụrụkwanụ na nwaanyị ahụ ekweghị iso m bịa?O wee sị m, Jehova, bụ onye m jeworo ije nihu ya, ga-ezitere gị mmụọ ozi ya, ọ ga-emekwa ka i nwee ihe ịga nke ọma nụzọ gị; ị ga-alụtakwara nwa m nwoke nwaanyị site nezinụlọ m, sitekwa nụlọ nna m.Ọ bụ mgbe ahụ ka ị ga-enwere onwe gị niyi ị ṅụụrụ m mgbe i ruru na nke ndị ezinụlọ m, ọ bụrụkwa na ha akpọnyeghị gị ya, ị ga-enwere onwe gị niyi ị ṅụụrụ m.Mgbe m rutere nisi mmiri ahụ taa, m kwuru, sị, Jehova bụ Chineke nke nna m ukwu Ebreham, ọ bụrụ nezie na ị ga-eme ka m nwee ihe ịga nke ọma nụzọ m na-aga na ya,lee, m guzo notu isi mmiri. Ihe ga-eme bụ na nwa agbọghọ nke ga-abịa isere mmiri bụ onye m ga-asị: Biko, ka m ṅụrụtụ mmiri nite gị,bụ onye ga-asị m: Ṅụọ, m ga-esetakwara kamel gị mmiri, ọ bụ ya bụ nwaanyị nke Jehova nyere nwa nna m ukwu.Tupu m na-ekwucha nke ahụ nobi m, lee, Ribeka bu ite ya nubu na-abịa; o wee gbadaa nisi mmiri ahụ wee malite isere mmiri. M wee sị ya, Biko, nyetụ m mmiri ka m ṅụọ.O wee butuo ite ya ọsọ ọsọ wee sị m, Ṅụọ, m ga-enyekwa kamel gị mmiri. M wee ṅụọ, o nyekwara kamel m mmiri.E mesịa, m jụrụ ya, sị, Ị bụ nwa onye? o wee zaa, sị, Ada Betuel nwa Nehọ, bụ onye Milka mụụrụ ya. M wee gbanye ya ọla imi noghere imi ya nakwa ọla aka naka ya.M wee hulata kpọọ isiala nihu Jehova wee gọzie Jehova bụ Chineke nna m ukwu Ebreham, bụ onye duru m nezi ụzọ ka m wee lụtara nwa nna m ukwu ada nwanne nna ya.Ugbu a, ọ bụrụ na unu ga-egosi nna m ukwu obiọma na ikwesị ntụkwasị obi, gwanụ m; ma ọ bụrụ na ọ bụghị otú a, gwanụ m, ka m mara ma m ga-agawa ihu ma ọ bụ azụ.Leban na Betuel wee zaa, sị: Ihe a si naka Jehova. Anyị enweghị ike ịgwa gị ihe ọ bụla, ma ọ bụ ihe ọma ma ọ bụ ihe ọjọọ.Lee Ribeka nihu gị. Kpọrọ ya lawa, ka ọ bụrụ nwunye nwa nna gị ukwu, dị nnọọ ka Jehova kwuru.O wee ruo na mgbe onye na-ejere Ebreham ozi nụrụ ihe ha kwuru, ọ kpọrọ isiala nihu Jehova ozugbo.Onye ahụ na-eje ozi wee chịpụta ihe ndị e ji ọlaọcha mee na ihe ndị e ji ọlaedo mee na uwe chịnye Ribeka; o nyekwara nwanne ya nwoke na nne ya ihe ndị dị oké ọnụ ahịa.E mesịa, ha riri ihe, ṅụọkwa ihe ọṅụṅụ, ya na ndị ikom so ya, ha wee rahụ nebe ahụ wee bilie nụtụtụ.Nwanne ya nwoke na nne ya wee sị: Ka anyị na nwa agbọghọ a nọọ ụbọchị iri ma ọ dịkarịa ala. E mesịa, o nwere ike ịlawa.Ma ọ sịrị ha: Unu egbochila m ịla, ebe ọ bụ na Jehova emewo ka m nwee ihe ịga nke ọma nụzọ m. Hapụnụ m, ka m lakwuru nna m ukwu.Ha wee sị: Ka anyị kpọọ nwa agbọghọ ahụ jụọ ya ka o jiri ọnụ ya kwuo.Ha wee kpọọ Ribeka, jụọ ya, sị: Ị ga-eso nwoke a laa? O wee zaa, sị: Achọrọ m iso ya laa.Ha wee hapụ Ribeka nwanne ha nwaanyị na onye nyere ya ara na onye ahụ na-ejere Ebreham ozi na ndị ikom ya ka ha lawa.Ha wee malite ịgọzi Ribeka wee sị ya: Nwanne anyị nwaanyị, ghọọ iri puku kwuru iri puku, ka mkpụrụ gị nweta ọnụ ụzọ ámá nke ndị kpọrọ ya asị.E mesịa, Ribeka na ụmụ agbọghọ na-ejere ya ozi biliri wee nọkwasị na kamel sowe nwoke ahụ nazụ; onye ahụ na-eje ozi wee kpọrọ Ribeka lawa.Aịzik si nụzọ gara Bia-lehaị-rọị lọta, nihi na o bi nala Negeb.Aịzik pụtara nihe dị ka oge mgbede na-ejegharị nọhịa ka o wee tụgharịa uche. Mgbe o lepụrụ anya, lee, kamel nọ na-abịa!Mgbe Ribeka lepụrụ anya, ọ hụrụ Aịzik, o wee si na kamel ahụ wụtuo.O wee sị onye ahụ na-eje ozi: Ònye bụ nwoke ahụ si nọhịa na-abịa izute anyị? onye ahụ na-eje ozi wee sị: Ọ bụ nna m ukwu. O wee were ákwà isi kpuchie onwe ya.Onye ahụ na-eje ozi wee kọọrọ Aịzik ihe niile o mere.E mesịa, Aịzik kpọbatara ya nụlọikwuu Sera nne ya. O wee si otú ahụ lụọ Ribeka, o wee ghọọ nwunye ya; o wee hụ ya nanya, Aịzik wee nweta nkasi obi mgbe nne ya nwụsịrị. 